smcproject/ml-wiki-sentences huggingface dataset:
അറബികടലിലെ മത്സ്യ ബന്ധനം 
നടത്തുന്ന മുക്കുവർ കഴിഞ തലമുറ വരെ കിട്ടുന്ന മത്സ്യത്തിന്റെ ഒരു പങ്ക് തറവാട്ടിൽ കാഴ്ചവെച്ചിരുന്നു.
ഇതിന് പ്രതിഫലമായി 
ഭക്ഷണവും അരിയും നൽകും.
എസ്.എൻ. സദാശിവൻ പ്രസ്താവിക്കുന്നത്
"ചെറായി പണിക്കർ എന്ന സ്ഥാനം പ്രതേക ആയുധ പരിശീലനം കിട്ടിയവർക്ക് കൊടുക്കുന്ന സ്ഥാനപ്പേർ ആയിരുന്നു. ഇവർ പരമ്പരാഗതമായി സാമൂതിരിയുടെ പട്ടാളക്കാർ ആകുന്നു, മാത്രവുമല്ല സാമൂതിരി ഇവർക്ക് പ്രഭുക്കന്മാർക്ക് കൊടുക്കുന്ന പരിഗണന നൽകുന്നു" എന്നാണ്.
ഇവരുടെ വേഷത്തെ പറ്റി പറയുന്നത് ഇങ്ങനെ
ചെറായി പണിക്കന്മാരുടെ മുൻപിൽ പ്രഭുക്കളും ജന്മികളും അല്ലാതെ സാധാരണ ആളുകൾ ഇരിക്കുക പോലുമില്ല.
രണ്ടാം മുണ്ട് കൈതാങ് ആയി ഇടുകയും, തലയിലെ മുടി കെട്ടി വെച്ചു കൈയിൽ ഒരു വാളും ഏന്തി നടക്കുന്നവർ ആണ് എന്നു വ്യക്തമാക്കുന്നു.
മാമാങ്കവും കണ്ടർ മേനോനും
17-നൂറ്റാണ്ടിൽ നടത്തപ്പെട്ട അതിബ്രഹത്തായ ഒരു ഉത്സവം ആയിരുന്നു മാമാങ്കം.
മാമാങ്കം സാമൂതിരിയുടെ നിയന്ത്രണത്തിൽ ആയതിനാൽ വള്ളത്തിരിയുടെ ചാവേറുകൾ സാമൂതിരിയെ വദിക്കാൻ എത്തുമായിരുന്നു.
അക്കലാത്ത് സാമൂതിരിയെയും നിലപാട് തറയെയും സംരക്ഷിക്കാൻ ചെറായി പണിക്കരുടെ നേതൃത്വത്തിൽ പടയാളികൾ കാവൽ നിന്നിരുന്നു.
കൊല്ല വർഷം 1683-ൽ നടന്ന മാമങ്കത്തിൽ തിരുന്നാവായയ്ക്ക് വന്ന സാമൂതിരിയുടെ ഭടന്മാരോട് പൊരുതിയ ചാവേറുകളായ വട്ടോണ്ണേവീട്ടിലെ കണ്ടർ മേനോന്റെയും അദ്ദേഹത്തിന്റെ മകൻ ഇത്താപ്പുവിന്റെയും നേതൃത്വത്തിൽ വന്ന ചാവേറുകൾ  മാമാങ്കദിവസം മഗം നാളിൽ നിലപാട് തറയിൽ എത്തിയ കണ്ടർ മേനോനും ഇത്താപ്പുവും ധീരതയോടെ സാമൂതിരി സേനയിലെ പലരെയും വദിച്ചു മുന്നേറി നിലപാട് തറ വരെ എത്തി.
എന്നാൽ സാമൂതിരിയുടെ അടുത്ത് എത്തിയത് കണ്ട മാടപ്പുറത്ത് ഉണ്ണിരാമൻ എന്ന സാമൂതിരിയുടെ ഭടൻ ഇത്താപ്പുവിനെ വാൾ കൊണ്ടു വെട്ടിക്കൊന്നു.
ഉടനേ കണ്ടർ മേനോൻ കൂട്ടത്തിൽ ചാടി ചെറായി പണിക്കരുടെ മുന്നിൽ നിന്ന നമ്പിയോളി വൈദ്യരെ വെട്ടി മാറ്റി കൊണ്ട് ചെറായി പണിക്കർ എന്ന പഠനായകനുമായി ഏറ്റു മുട്ടി.
അപ്പോളാണ് പണിക്കർ അത് ചെയ്തത്.
വീണു മരണമടയാൻ കിടന്ന മേനോൻ പണിക്കരെയും കൊന്നു എന്ന് കണ്ടർ മേനോൻ പാട്ടിൽ രേഖപ്പെടുത്തിയിട്ടുണ്ട്.
ചെറി-റെഡ് സ്പോട്ട് ഇംഗ്ലീഷ് വിലാസം https://ml.wikipedia.org/wiki/Cherry-red_spot
പലതരം ലിപിഡ് സ്റ്റോറേജ് ഡിസോർഡറുകളിലും സെൻട്രൽ റെറ്റിനൽ ആർട്ടറി ഒക്ലൂഷനിലും കണ്ണിന്റെ മാക്കുലയിൽ കാണുന്ന ഒരു മെഡിക്കൽ അടയാളമാണ് ചെറി-റെഡ് സ്പോട്ട് .
ഫോവിയ സെൻട്രാലിസിലൂടെ കാണുന്ന ചെറിയ വൃത്താകൃതിയിലുള്ള കോറോയിഡ് ആണ് ഇത്.
മാകുലയുടെ ആപേക്ഷിക സുതാര്യത മൂലമാണ് ഇത് കാണാൻ കഴിയുന്നത്.
സ്റ്റോറേജ് ഡിസോർഡേഴ്സ് റെറ്റിനയുടെ സെൽ പാളികൾക്കുള്ളിൽ സ്റ്റോറേജ്മെറ്റെരിയലുകളുടെ ശേഖരണത്തിന് കാരണമാകുന്നു, എന്നാൽ, സെല്ലുലാർ പാളികളില്ലാത്ത മാക്യുല ഈ മെറ്റീരിയൽ നിർമ്മിക്കുന്നില്ല, അതിനാൽ മാക്യുലയിലൂടെ അടിയിലെ പാളിയായ ചുവന്ന കോറോയിഡ് കാണാൻ കഴിയുന്നു.
1881-ൽ, ടേ-സാക്സ് രോഗമുള്ള ഒരു രോഗിയെ പരാമർശിച്ച്, ബ്രിട്ടീഷ് ഒഫ്താൽമോളജിക്കൽ സൊസൈറ്റിയുടെ സ്ഥാപക അംഗം വാറൻ ടേയാണ് ഈ അടയാളം ആദ്യമായി വിവരിച്ചത്.
സെന്ട്രൽ റെറ്റിനൽ ആർട്ടറി ഒക്ലൂഷനിൽ  റെറ്റിന ധമനിയുടെ തടസ്സം സംഭവിച്ച് മണിക്കൂറുകൾക്ക് ശേഷം ചെറി റെഡ് സ്പോട്ട് പ്രത്യക്ഷപ്പെടുന്നു.
നീളവും ഹ്രസ്വവുമായ പിൻ‌ സീലിയറി ധമനികൾ വിതരണം ചെയ്യുന്ന കോറോയിഡിൽ നിന്ന് മാക്കുലയ്ക്ക് രക്ത വിതരണം ലഭിക്കുന്നതിനാൽ ആ ഭാഗം ചുവന്ന പുള്ളി പോലെ കാണപ്പെടുന്നു, അതേസമയം റെറ്റിന ആർട്ടറി ഇൻഫ്രാക്ഷൻ കാരണം ചുറ്റുമുള്ള റെറ്റിന നിറം മങ്ങി വിളറിയ രൂപത്തിലാവും.
ക്ലാസിക്കലായി ടേ-സാക്ക്സ് രോഗത്തിൽ മാത്രമല്ല നെയ്മാൻ-പിക്ക് രോഗം, സാൻ‌ഹോഫ് രോഗം, മ്യൂക്കോലിപിഡോസിസ് എന്നിവയിലും ഇത് കാണപ്പെടുന്നു.
മാക്കുലയിലെ ചെറി-റെഡ് സ്പോട്ടിന്റെ ഡിഫറൻഷ്യൽ ഡയഗ്നോസിസ് ടേ-സാക്സ് രോഗത്തിൽ കാണുന്നതുപോലെ ചെറി-റെഡ് സ്പോട്ട്, ചുറ്റുമുള്ള ഭാഗം വെളുത്തു പോകുന്നതിനാൽ ഫോവിയയുടെ കേന്ദ്രം കടും ചുവപ്പ് നിറത്തിൽ കാണപ്പെടുന്നു.
മെറ്റബോളിക് സ്റ്റോറേജ് രോഗങ്ങൾ :, ടേ-സാക്സ് രോഗം ഫാർബർ രോഗം GM1, GM2 ഗാംഗ്ലിയോസിഡോസുകൾ മെറ്റാക്രോമാറ്റിക് ല്യൂക്കോഡിസ്ട്രോഫി നെയ്മർ-പിക്ക് രോഗം സാൻ‌ഹോഫ് രോഗം സിയാലിഡോസിസ് കൺജനിറ്റൽ ഡവലപ്മെന്റൽ രോഗങ്ങൾ (ഉദാ. ലെബർസ് കൺജനിറ്റൽ അമ്യൂറോസിസ് ) പാരമ്പര്യം / കുടുംബം: പാന്റോതെനേറ്റ് കൈനാസുമായി ബന്ധപ്പെട്ട ന്യൂറോ ഡീജനറേഷൻ വാസ്കുലർ (ഉദാ. സെൻട്രൽ റെറ്റിനൽ ആർട്ടറി ഒക്ലൂഷൻ ) മരുന്നുകൾ: ക്വിനൈൻ ടോക്സിസിറ്റി ഡാപ്‌സോൺ ടോക്സിസിറ്റി വിഷം: കാർബൺ മോണോക്സൈഡ് മെത്തനോൾ മൂർച്ചയുള്ള കണ്ണ് പരിക്ക് ഇതും കാണുക ലിപിഡ് സ്റ്റോറേജ് രോഗം അവലംബം
ചെറി ഇംഗ്ലീഷ് വിലാസം https://ml.wikipedia.org/wiki/Cherry
മാംസളമായ ഒരു ഫലമാണ് ചെറി.
കാഠിന്യമുള്ള, ഒരുവിത്ത് മാത്രമേ ഇതിലുള്ളൂ.
റോസാസിയേസ് കുടുംബത്തിലാണ് ഇതിന്റെ സസ്യം ഉൾപ്പെടുന്നത്.
ചെറി എന്ന വാക്ക് വന്നത് ഫ്രഞ്ച് പദമായ സെറെസ് എന്ന പദത്തിൽ നിന്നുമാണ്‌.
ഈ വാക്ക് ലാറ്റിൻ പദമായ സെറാസസ് , സെറാസം എന്ന പദത്തിൽ നിന്നുമാണ്‌.
പുറത്തേയ്ക്കുള്ള കണ്ണികൾ A passion bearing fruit
ചിത്രശാല ചെറിയുടെ വിവിധ ചിത്രങ്ങൾ ചെറി ചെറി മരം ചെറി ഇല സ്വീറ്റ് ചെറി തളിരില പൂവ്
കൊച്ചിക്കൊഴ ഈ ലേഖനം ഒരു അനാഥലേഖനമാണ് .
(നവംബർ 2010) ( നവംബർ 2010 ) ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കോഴിക്കോട് ജില്ലയിലെ ചില സ്ഥലങ്ങളിൽ പ്രചാരത്തിലുള്ള ഒരു വിശേഷ വിഭവമാണ്‌ കൊച്ചിക്കൊഴ .
അവിൽ ചേർത്താണ് കൊച്ചിക്കൊഴ സാധാരണയായി കഴിക്കുന്നത്.
നന്നായി പഴുത്ത പൂവൻ പഴം അർദ്ധ ദ്രവാവസ് ഥയിൽ ഉടച്ചെടുത്ത് തേങ്ങാപാൽ, പശുവിൻ പാൽ, പഞ്ചസാര , ശർക്കര , ചെറുനാരങ്ങാ നീര് , ഇഞ്ചി നീര് , ചുവന്ന ഉള്ളി എന്നിവ ചേർത്ത് വേവിക്കാതെയാണ് കൊച്ചിക്കൊഴ തയ്യാറാക്കുന്നത്‌.
പരന്ന പാത്രത്തിൽ അവിൽ വിളമ്പി അതിൽ കൊച്ചിക്കൊഴ ഒഴിച്ചു കഴിക്കുന്നു.
കോഴിക്കോട് ജില്ലയിലെ ചില ഗ്രാമങ്ങളിൽ കൊച്ചിക്കൊഴ തീറ്റ ഇപ്പോഴും നടക്കാറുള്ള ഒരു മത്സരമാണ്‌.
കൊച്ചി രാജ്യത്തെ ഉദ്യോഗപ്പേരുകൾ
കൊച്ചിനാട്ടുരാജ്യത്തെ ഭരണകൂടം 1871 (കൊ.വ 1046)പുറത്തിറക്കിയ കൊച്ചിസർക്കാർ പഞ്ചാംഗത്തിൽ നിന്നും അന്നു നിലവിലുരുന്ന ഔദ്യോഗികനാമങ്ങൾ താഴെചേർക്കുന്നു.
ഏറ്റവും ഉയർന്ന ഉദ്യോഗപ്പേരുകൾ ദിവാൻ ദിവാൻ പേഷ്കാർ കമ്രസ്യാൽ ഏജന്റ് (കൊമേഴ്സ്യൽ) ശിരസ്തദാർ ദളവാ വലിയ സമ്പ്രതി ഹെഡരായസം കച്ചവടവിചാരം/റവന്യൂ ഹെഡ് രായസം ജമാബന്തി പോലീസു ഹെഡ്ഗുമസ്തൻ ചവുക്ക ശേഖരിപ്പ് ഇംഗ്ലീഷ് ആപ്പീസിൽ മാനേജർ ഹജ്ജുർ സറാപ്പ ഖജാന
സാമ്പത്തികകാര്യങ്ങളുടെ ഉത്തരവാദിത്തമുള്ളവരാണ് ഖജാനയുടെ ഉദ്യോഗസ്ഥർ ക്യാഷ്കീപ്പർ സമ്പ്രതി സ്ക്കൂൾ മാസ്റ്റർ
വിദ്യാഭ്യാസകാര്യങ്ങൾ,അദ്ധ്യയനം ഇവയുടെ ചുമതലയുള്ള ഉദ്യോഗസ്ഥർ.
എറണാകുളം ഹെഡ്മാസ്റ്റർ ത്രിശ്ശിവപേരൂർ ഹെഡ്മാസ്റ്റർ പുറവക മലവിചാരം മാലിപ്പുറം ബന്തർ മാസ്റ്റർ ഡോക്ടർ അപ്പാത്തിക്കരി കോവിലകം
രാജകുടുംബാംഗങ്ങടെ,വസതികളുടേയും,വസ്തുക്കളുടേയും ചുമതല വഹിക്കുന്ന ഉദ്യോഗസ്ഥർ.
സർവ്വാധികാര്യക്കാർ നിത്യച്ചെലവ് കാര്യക്കാർ പള്ളിയറ മുതൽപിടിയിൽ സമ്പ്രതി തീട്ടൂരം ഏഴുത്ത് ഈടുവെയ്പു വിചാരം(അമ്മതമ്പുരാൻ കോവിലകം) അവലംബം ↑ {{ cite journal }} : Check | url= value ( help ) ; Cite journal requires | journal= ( help ) ; Missing or empty | title= ( help ) ↑
കൊച്ചി റിഫൈനറി ഇംഗ്ലീഷ് വിലാസം https://ml.wikipedia.org/wiki/Kochi_Refineries
കേന്ദ്ര സർക്കാർ ഉടമസ്ഥതയിലുള്ള പൊതുമേഖല സ്ഥാപനമായ ഭാരത് പെട്രൊളിയം കൊർപ്പറേഷന്റെ കീഴിലുള്ള സ്വാഭാവിക എണ്ണ ശുദ്ധീകരണ ശാലയാണ് (crude oil refinery) കൊച്ചി റിഫൈനറി .
കൊച്ചിയിൽ അമ്പലമുകൾ എന്ന സ്ഥലത്ത് സ്ഥിതി ചെയ്യുന്നു.
മുമ്പ് കൊച്ചിൻ റിഫൈനറീസ് എന്നറിയപ്പെട്ടിരുന്നു.
1963 ഏപ്രിൽ 27 നാണ് കമ്പനിയുടെ നിർമ്മാണ പ്രവർത്തനങ്ങൾ ആരംഭിച്ചത്.
നാൾവഴി കൊച്ചി റിഫൈനറിസിൽ വന്ന ഒരു കപ്പൽ
അമേരിക്കയിലെ ഫിലിപ്പ്സ് പെട്രൊളിയം കമ്പനിയും കൽക്കട്ടയിലെ ഡങ്കൺ ബ്രദേഴ്സും ചേർന്ന് 1963ൽ ആരംഭിച്ച സംയുക്ത സംരംഭമാണ് കൊച്ചിൻ റിഫൈനറീസ്.
1966ൽ നിർമ്മാണത്തിന്റെ ആദ്യഘട്ടം പൂർത്തിയായി ഉല്പാദനം ആരംഭിച്ചു.
2005ൽ കേന്ദ്ര സർക്കാർ ബി.പി.സി.എൽ ന്റെ കീഴിലാക്കി.
സ്വാഭാവിക എണ്ണ ക്രൂഡ് ഓയിൽ 70% ഇറക്കുമതിയും 30% ആഭ്യന്തര ഉത്പാദനവുമാണ്.
പുതുവൈപ്പീനിലുള്ള സംഭരണ ശേഖരണ കേന്ദ്രത്തിൽ കപ്പൽ മുഖാന്തരമെത്തുന്ന സ്വാഭാവിക എണ്ണ വലിയ പൈപ്പ് മുഖേന ശുദ്ധീകരണത്തിനായി എത്തിക്കുന്നു.
2009ലെ റിഫൈനറിയുടെ ശേഷി വർദ്ധിപ്പിച്ചതിനുശേഷമുള്ള മൊത്ത ശുദ്ധീകരണശേഷി 9.5 MMTPA ആണ്.
ഉല്പനങ്ങൾ
അസംസ്കൃത എണ്ണ സംസ്ക്കരിച്ച് ലഭ്യമാവുന്ന പ്രധാന ഉല്പന്നങ്ങൾ ഇവയാണ് എൽ.പി.ജി. സുപീരിയർ കെറൊസീൻ (ഗാർഹിക ആവശ്യത്തിനുള്ള മണ്ണെണ) പെട്രോൾ ഡീസൽ വിമാന ഇന്ധനം നാഫ്ത ഉപ ഉല്പന്നങ്ങൾ കീടനാശനിർമ്മാണത്തിനായുള്ള ബെൻസീൻ ലായിനിയായി ഉപയോഗ്ഗിക്കുന്ന സ്പെഷ്യൽ ബൊയിലിംഗ് സ്പിരിറ്റ് വളം നിർമ്മിക്കാനുപയോഗ്ഗിക്കുന്ന സൾഫർ ടൊളുഈൻ, പ്രൊപലീൻ തുടങ്ങിയ ഓർഗനിക ഉല്പന്നങ്ങൾ
അവലംബം പുറത്തേക്കുള്ള കണ്ണി Kochi Refineries എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൊച്ചി റിഫൈനറിയുടെ ഔദ്യോഗിക വെബ്‌സൈറ്റ് Archived 2011-03-13 at the Wayback Machine .
കൊച്ചി മെട്രോപൊളിറ്റൻ ഏരിയ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇന്ത്യയിലെ കേരളത്തിലെ എറണാകുളം ജില്ലയിലെ കൊച്ചിയും അതിന്റെ ഉപഗ്രഹ നഗരങ്ങളും അടങ്ങുന്ന ഒരു മെട്രോപൊളിറ്റൻ പ്രദേശമാണ് കൊച്ചി മെട്രോപൊളിറ്റൻ ഏരിയ അഥവാ കൊച്ചി നഗര സമാഹരണം .
440 km² വിസ്തൃതിയിൽ 2.1 ദശലക്ഷത്തിലധികം ജനസംഖ്യയുള്ള ഇത് കേരളത്തിലെ ഏറ്റവും ജനസാന്ദ്രതയുള്ള മെട്രോപൊളിറ്റൻ പ്രദേശമാണ്.
2011 ലെ സെൻസസ് ഡാറ്റയുടെ അടിസ്ഥാനത്തിൽ രൂപീകരിച്ച പ്രദേശം, കൊച്ചി മുനിസിപ്പൽ കോർപ്പറേഷൻ , 9 മുനിസിപ്പാലിറ്റികൾ, 15 പഞ്ചായത്തുകൾ , 4 പഞ്ചായത്തുകളുടെ ഭാഗങ്ങൾ എന്നിവ ഉൾക്കൊള്ളുന്നു .
ആലുവ , തൃപ്പൂണിത്തുറ , മരട് , തൃക്കാക്കര , കളമശ്ശേരി , ഏലൂർ , നോർത്ത് പറവൂർ , പെരുമ്പാവൂർ , അങ്കമാലി എന്നിവയാണ് 9 മുനിസിപ്പാലിറ്റികൾ .
ചെങ്ങമനാട് , നെടുമ്പാശ്ശേരി , ചേരാനെല്ലൂർ , വരാപ്പുഴ , ചേന്ദമംഗലം , കടമക്കുടി , മുളവുകാട് , കടുങ്ങല്ലൂർ , ആലേങ്ങാട് , ചോറ്റാനിക്കര , ചൂർണിക്കര , എടത്തല , കിഴക്കമ്പലം , കുമ്പളളം , കുമ്പളളം എന്നിവ ഉൾപ്പെടുന്നതാണ് പതിനഞ്ച് പഞ്ചായത്തുകൾ അവലംബം ↑
കൊച്ചി രാജ്യ പ്രജാമണ്ഡലം ഇംഗ്ലീഷ് വിലാസം https://ml.wikipedia.org/wiki/Cochirajyaprajamandalam
ഇന്ത്യൻ സ്വാതന്ത്രസമരവുമായി ബന്ധപ്പെട്ട് 1941 ൽ തൃശ്ശൂരിൽ രൂപപ്പെട്ട രാഷ്ട്രീയ പാർട്ടിയാണ് കൊച്ചി രാജ്യ പ്രജാമണ്ഡലം .
ഇക്കണ്ടവാര്യർ , വി.ആർ. കൃഷ്ണനെഴുത്തച്ഛൻ , എസ്.നീലകണ്ഠ അയ്യർ, കുറൂർ നീലകണ്ഠൻ നമ്പൂതിരിപ്പാട് എന്നിവരായിരുന്നു സംഘടന രൂപീകരിക്കുന്നതിൽ പ്രധാനികൾ.
പനമ്പിള്ളി ഗോവിന്ദമേനോൻ , കെ. കരുണാകരൻ തുടങ്ങിയ പ്രഗൽഭരായ പല രാഷ്ട്രീയ പ്രവർത്തകരും കൊച്ചി രാജ്യ പ്രജാമണ്ഡലത്തിൽ പ്രവർത്തിച്ചിട്ടുണ്ട് .
1941 ഫെബ്രുവരി 9 ന് തൃശ്ശൂർ മണികണ്ഠനാൽത്തറയിൽ വച്ച് സംഘടന ഉദ്ഘാടനം ചെയ്തു.
എസ്.നീലകണ്ഠ അയ്യർ പ്രസിഡ്ന്റും, വി.ആർ. കൃഷ്ണനെഴുത്തച്ഛൻ സെക്രട്ടറി യുമായി തിരഞ്ഞെടുക്കപ്പെട്ടു.
കൊച്ചി രാജാവിന്റ് സർവാധിപത്യത്തിനെതിരായി ജനങ്ങൾക്ക് തുല്യതയും രാഷ്ട്രീയ അധികാരങ്ങളും നേടിക്കൊടുക്കുക എന്നതായിരുന്നു സഘടനയുടെ പ്രധാന ലക്ഷ്യം.
ഖാദിയുടെ പ്രചരണം, മദ്യനിരോധനം, വിദ്യാഭ്യാസ പുരോഗതി, തൊഴിലാളികളുടെ പുരോഗതിക്കുവേണ്ട പ്രവർത്തനങ്ങൾ എന്നിവയും പ്രജാമണ്ഡലം നിർവഹിച്ചിരുന്നു.
1941 ലെ വെള്ളപ്പൊക്കത്തിൽ ഉണ്ടായ കെടുതികളിൽ നിന്ന് കൊച്ചിരാജ്യത്തെ ജനങ്ങളെ രക്ഷിക്കുന്നതിൽ കൊച്ചി രാജ്യ പ്രജാമണ്ഡലം വലിയ പങ്കു വഹിച്ചു.
ഈ പ്രവർത്തനങ്ങൾ ജനങ്ങൾക്കിടയിൽ പ്രജാമണ്ഡലത്തിന് വിശ്വാസ്യത നേടാൻ സഹായിച്ചു. 'കൊച്ചിൻ കർഷക സഭ' എന്ന പേരിൽ കർഷകരുടെ പുരോഗതിക്കായി പ്രവർത്തിക്കുന്ന സംഘടനക്ക് രൂപം കൊടുത്ത് ജന്മിത്ത വ്യവസ്ഥക്കെതിരെ പ്രജാമണ്ഡലം പ്രവർത്തിച്ചു .
1942 ൽ കൊച്ചി രാജ്യ പ്രജാമണ്ഡലത്തിന്റെ ആദ്യ വാർഷിക യോഗം നടത്താൻ തിരുമാനിച്ചിരുന്നുവെങ്കിലും കൊച്ചി ദിവാൻ ഇത് നിരോധിക്കുകയും പല നേതാക്കളെയും ജയിലിലടക്കുകയും ചെയ്തു.
ക്വിറ്റ് ഇന്ത്യ പ്രസ്ഥാനത്തിന്റ് ഭാഗമായി കൊച്ചിരാജ്യത്ത് ഉണ്ടായ പ്രവർത്തനങ്ങളിൽ പ്രജാമണ്ഡലം സജീവമായിരുന്നു.
ഈ പ്രവർത്തനങ്ങളുടെ ഭാഗമായി പല പ്രവർത്ത്കരും ജയിൽ ശിക്ഷക്ക് നേരിടേണ്ടിവന്നു.
ദീനബന്ധു എന്ന പേരിൽ സ്വാതന്ത്ര സമരത്തെ അനുകൂലിക്കുന്നതും, സ്വാതന്ത്ര സമരപ്രവർത്തനങ്ങളെ ശക്തിപ്പെടുത്തുന്നതിനുമായി ഒരു പത്രം പ്രജാമണ്ഡലം പ്രസിദ്ധീകരിച്ചിരുന്നു .
1945 ൽ കൊച്ചി നിയമ സഭയിലേക്ക് നടന്ന തിരഞ്ഞെടുപ്പിൽ ഭൂരിപക്ഷത്തോടെ ജയിക്കാൻ പ്രജാമണ്ഡലത്തിന് കഴിഞ്ഞു.
പ്രതിപക്ഷം തിരഞ്ഞെടുത്തുകൊണ്ട് ഉത്തരവാദിത്തഭരണം നടപ്പിലാക്കുന്നതിനുവേണ്ടി പ്രവർത്തിച്ചു.
ക്ഷേത്രങ്ങളിൽ പൊതുപ്രവേശനം നടപ്പിലാക്കുന്നതിലുള്ള പ്രവർത്തനങ്ങളിലും പ്രജാമണ്ഡലം ശ്രദ്ധിച്ചിരുന്നു .
ലക്ഷ്യം പൂർത്തിയാക്കി പിരിച്ചുവിട്ട ആദ്യസംഘടനയാണ് കൊച്ചി രാജ്യ പ്രജാമണ്ഡലം.
സ്വാതന്ത്ര്യത്തിന് ശേഷം കൊച്ചി രാജ്യ പ്രജാമണ്ഡലം പിന്നീട് കോൺഗ്രസിൽ ലയിച്ചു .
അവലംബം കൂടുതൽ വായനയ്ക്ക് കൊച്ചി രാജ്യ പ്രജാമണ്ഡല രൂപീകരണം
കൊച്ചിയിലെ ഉത്തരവാദപ്രക്ഷോഭം ഇംഗ്ലീഷ് വിലാസം https://ml.wikipedia.org/wiki/Kochi_Agitation_for_Responsible_Government
കൊച്ചിരാജ്യത്തിൽ ഉത്തരവാദഭരണത്തിനു വേണ്ടി 1938 ൽ നടന്ന സമരമാണ് പൊതുവേ കൊച്ചിയിലെ ഉത്തരവാദപ്രക്ഷോഭം എന്നറിയപ്പെടുന്നത്.
മലബാറിലെ ദേശീയ പ്രസ്ഥാനങ്ങളും, തിരുവിതാംകൂറിലെ ഉത്തരവാദപ്രക്ഷോഭവും എല്ലാം കൊച്ചിയുടെ  രാഷ്ട്രീയമേഖലകളിൽ ചലനം സൃഷ്ടിച്ചിരുന്നു.
ആനീബസന്റിന്റെ ഹോംറൂൾ പ്രസ്ഥാനവും, ഗോപാലകൃഷ്ണഗോഖലെയുടെ സ്മരണാർത്ഥം ആരംഭിച്ച  ഗോഖലേ സ്മാരക സംഘവും തൃശ്ശൂരിൽ പ്രവർത്തനം ആരംഭിച്ചിരുന്നു.
1918 ൽ പ്രവർത്തനമാരംഭിച്ച കൊച്ചിമഹാജനസഭയുടെ ആദ്യത്തെ സമ്മേളനത്തിലാണ് കൊച്ചിയിൽ ഉത്തരവാദഭരണം വേണമെന്ന് ആവശ്യപ്പെട്ടത്.
1919 ആയപ്പോഴേക്കും ഇന്ത്യൻ നാഷണൽ കോൺഗ്രസ്സും ഈ മേഖലയിൽ ശക്തിപ്രാപിക്കുകയും ഉത്തരവാദപ്രക്ഷോഭത്തിൽ പങ്കാളികളാവുകയും ചെയ്തു.
ഇക്കണ്ടവാര്യർ, മൂത്തേടത്തു നാരായണമേനോൻ, പാലിയത്ത് ചെറിയകുഞ്ഞുണ്ണി അച്ചൻ എന്നിവരായിരുന്നു പ്രക്ഷോഭങ്ങളെ മുന്നിൽ നിന്നും നയിച്ചിരുന്നത്.
തിരുവിതാംകൂറിലെ വേലുത്തമ്പിദളവയുമായി ചേർന്ന് കൊച്ചിരാജ്യത്തിന്റെ മന്ത്രിയായിരുന്ന പാലിയത്തച്ചൻ നടത്തിയ ബ്രിട്ടീഷ് അധിനിവേശപോരാട്ടം കൊച്ചിയുടെ ചരിത്രത്തിൽ പ്രാധാന്യമർഹിക്കുന്ന ഒരു സംഭവമായി കരുതപ്പെടുന്നു.
1791 ൽ കൊച്ചീരാജാവായിരുന്നു ശക്തൻ തമ്പുരാൻ ബ്രിട്ടീഷുകാരുമായി സൗഹൃദഉടമ്പടി ഉണ്ടാക്കിയിരുന്നുവെങ്കിലും തിരുവിതാംകൂർ റെസിഡന്റായിരുന്ന കേണൽ മെക്കാളെയുടെ പെരുമാറ്റം ധാർഷ്ട്യം നിറഞ്ഞതായിരുന്നു.
ഇത് തമ്പുരാനെ കോപാകുലാനാക്കി.
കൊച്ചിയും, ബ്രിട്ടീഷ് ഭരണവുമായുള്ള ബന്ധത്തിന് താമസിയാതെ ഉലച്ചിൽ തട്ടി.
ശക്തൻ തമ്പുരാൻ വൈകാതെ മരണമടയുകയും, തുടർന്ന രാമവർമ്മ കൊച്ചി രാജാവായി അധികാരമേൽക്കുകയും ചെയ്തു.
രാമവർമ്മയുടെ മന്ത്രിയായി നിയമിതനായത് പാലിയത്തച്ഛനായിരുന്നു.
രാമവർമ്മയുടെ കാലത്ത്, ബ്രിട്ടീഷുകാരും, കൊച്ചിയുമായുള്ള ബന്ധത്തിന് കാര്യമായ മാറ്റമൊന്നും സംഭവിച്ചിരുന്നില്ല.
പാലിയത്തച്ചനും, വേലുത്തമ്പി ദളവും ആത്മമിത്രങ്ങളായിരുന്നു.
വേലുത്തമ്പി ബ്രിട്ടീഷുകാർക്കെതിരേ യുദ്ധം പ്രഖ്യാപിച്ചപ്പോൾ പാലിയത്തച്ചൻ അതിനു പിന്തുണപ്രഖ്യാപിച്ചു.
തിരുവിതാംകൂറിലേയും, കൊച്ചിയിലേയും സൈന്യങ്ങൾ ഒരുമിച്ച് കൊച്ചിയിലെ മെക്കാളെയുടെ ആസ്ഥാനം ആക്രമിച്ചു.
മെക്കാളെ രക്ഷപ്പെടുകയും, ബ്രിട്ടീഷ് സൈന്യം കൊച്ചി ലക്ഷ്യമാക്കി നീങ്ങുന്നുണ്ടെന്ന വിവരം ലഭിച്ച പാലിയത്തച്ചൻ ശത്രുപക്ഷത്തേക്ക് കൂറുമാറുകയും ചെയ്തു.
പാലിയത്തച്ചനെ ബ്രിട്ടീഷുകാർ നാടുകടത്തി.
അതോടെ ബ്രിട്ടീഷുകാർക്കെതിരേ കൊച്ചിയിൽ ഉണ്ടായിരുന്ന എതിർപ്പ് പാടേ ഇല്ലാതായി.
കൊച്ചിയിലെ  മുന്നേറ്റങ്ങൾ
മലബാറിലും , തിരുവിതാംകൂറിലും നടന്ന പ്രക്ഷോഭങ്ങളും സമരങ്ങളും കൊച്ചിയുടെ രാഷ്ട്രീയ മണ്ഡലത്തിലും ചലനങ്ങളുണ്ടാക്കി.
ഇതിൽ തിരുവിതാംകൂറിൽ ഉത്തരവാദപ്രക്ഷോഭത്തിനു വേണ്ടി നടന്ന സമരമാണ് കൊച്ചിയിലും ഇതേ ആവശ്യത്തിനു വേണ്ടി ഒന്ന് നടത്താൻ പ്രേരണയായത്.
എന്നാൽ കൊച്ചിയിൽ ഇതിനു നേതൃത്വം കൊടുക്കാൻ ഒരു രാഷ്ട്രീയ സംഘടന ഉണ്ടായിരുന്നില്ല.
ആനി ബസന്റ് നേതൃത്വം കൊടുത്തിരുന്ന ഹോംറൂൾ പ്രസ്ഥാനവും, ഗോപാലകൃഷ്ണ ഗോഖലേയുടെ സ്മരണാർത്ഥം സ്ഥാപിക്കപ്പെട്ട ഗോഖലെ സ്മാരകസംഘവും ആണ് തൃശ്ശൂരിൽ ആദ്യമായി പ്രവർത്തനമാരംഭിച്ച സംഘടനകൾ.
1918 ൽ കൊച്ചി മഹാ ജനസഭ എന്നൊരു സംഘടന കൂടി നിലവിൽ വന്നു.
കൊച്ചി മഹാജനസഭയുടെ ആദ്യത്തെ സമ്മേളനമാണ് കൊച്ചിയിൽ ഉത്തരവാദ ഭരണം വേണമെന്ന ആവശ്യം ഉന്നയിക്കുന്നത്.
1919 ഓടെ കോൺഗ്രസ്സിന്റെ  കമ്മിറ്റികൾ കൊച്ചീ രാജ്യത്ത് പ്രവർത്തനം തുടങ്ങിയിരുന്നു.
തൃശ്ശൂരിൽ ഇക്കണ്ടവാര്യരും, എറണാകുളത്ത് പാലിയത്ത് ചെറിയ കുഞ്ഞുണ്ണിഅച്ചനുമായിരുന്നു കോൺഗ്രസ്സിനെ നയിച്ചിരുന്നത്.
ഗാന്ധിജിയുടെ നേതൃത്വത്തിൽ നടന്ന നിസ്സഹകരണപ്രസ്ഥാനവും , മലബാറിലെ ഖിലാഫത്ത് പ്രസ്ഥാനവും കൊച്ചിയിൽ ചലനങ്ങൾ സൃഷ്ടിക്കുകയുണ്ടായി.
വിദ്യാർത്ഥികൾ പഠിപ്പുമുടക്കിയും, വിദേശവസ്ത്രങ്ങൾ ബഹിഷ്കരിച്ചും നിസ്സഹകരണപ്രസ്ഥാനത്തിന്റെ ഭാഗമായി.
സി.രാജഗോപാലാചാരിയുടെ സമ്മേളനം ക്രൈസ്തവരെക്കൂട്ടി സർക്കാർ അലങ്കോലമാക്കാൻ ശ്രമിച്ചു.
ക്രിസ്ത്യാനികൾ പ്രക്ഷോഭത്തിന്റെ ഭാഗമല്ലാ എന്നും, കൂടാതെ ഇതൊരു വർഗ്ഗീയ ലഹളമാത്രമാണെന്നും വരുത്തിത്തീർക്കാനുള്ള ദിവാന്റെ ശ്രമത്തിന്റെ ഭാഗമായിരുന്നു ഇത്.
ഒരു വർഷത്തേക്ക് സമ്മേളനങ്ങളും, പൊതുയോഗങ്ങളും നിരോധിച്ചുകൊണ്ട് സർക്കാർ വിജ്ഞാപനം പുറപ്പെടുവിച്ചു.
സൈമൺ കമ്മീഷൻ കൊച്ചി സന്ദർശിക്കാനെത്തിയപ്പോൾ രാജ്യത്തെ രാഷ്ട്രീയ സ്ഥിതി വീണ്ടും  സജീവമായി.
സൈമൺ കമ്മീഷനെതിരേ എറണാകുളത്ത് സമ്മേളനം നടത്തുകയുണ്ടായി.
മന്നത്ത് പത്മനാഭനെപ്പോലുള്ള നേതാക്കളായിരുന്ന സമ്മേളനത്തിന്റെ സംഘാടകർ.
ജവഹർ ലാൽ നെഹ്രുവും, ഗാന്ധിയും വിശിഷ്ടാതിഥികളായി സമ്മേളനത്തിൽ പങ്കെടുത്തു.
കൊച്ചീരാജാവിനോട് ഈ പ്രക്ഷോഭത്തിൽ പങ്കുചേരാൻ ഗാന്ധിജി ആവശ്യപ്പെട്ടു.
തൃശൂരിലെ  വൈദ്യുതപ്രക്ഷോഭം
തൃശൂരിലെ വൈദ്യുതവിതരണത്തിന്റെ ചുമതല തൃശൂർ വൈദ്യുതി കോർപ്പറേഷനു നൽകാതെ ദിവാനായിരുന്ന ആർ.കെ.ഷൺമുഖം ചെട്ടിയുടെ ബന്ധുവിന്റെ കമ്പനിയായ മദ്രാസ് ചന്ദ്രി കമ്പനിക്ക് നൽകാൻ സർക്കാർ തീരുമാനിച്ചു.
വൈദ്യുതി വിതരണത്തിൽ നിന്നും വിദേശ കമ്പനിയെ മാറ്റി നിർത്താൻ ജനങ്ങൾ ദിവാനോട് ആവശ്യപ്പെട്ടു.
എന്നാൽ ദിവാൻ ജനങ്ങളുടെ ആവശ്യത്തെ നിരാകരിക്കുകയാണുണ്ടായത്.
തുടർന്ന് ഒരു വൻ ജനകീയ പ്രക്ഷോഭം തന്നെ ആരംഭിച്ചു.
ഇക്കണ്ടവാര്യർ, മൂത്തേടത്ത് മാധവൻമേനോൻ തുടങ്ങിയവരായിരുന്നു നേതൃനിരയിൽ.
ചന്ദ്രി കമ്പനിയുടെ ലൈസൻസ് റദ്ദാക്കണമെന്നാവശ്യപ്പെട്ട് സി.ആർ.ഇയ്യുണ്ണി കോടതിയിൽ കേസ് ഫയൽ ചെയ്തു.
ദിവാനെ തൽസ്ഥാനത്തു നിന്നും നീക്കം ചെയ്യുക, തൃശ്ശൂർ പൂരം ബഹിഷ്കരിക്കുക, തൃശൂർ കൗൺസിൽ അംഗങ്ങൾ രാജിവെക്കുക, ചന്ദ്രി കമ്പനിയെ ബഹിഷ്കരിക്കുക എന്നീ ആവശ്യങ്ങൾ മുന്നോട്ടു വെച്ചുകൊണ്ട് സമരം ശക്തമാക്കാൻ സമരസമിതി തിരുമാനിച്ചു.
സർക്കാർ സമരത്തെ അടിച്ചമർത്താൻ ശ്രമിച്ചു,സമരം കൂടുതൽ തീവ്രതയോടെ മുന്നോട്ടു പോയി.
കൊച്ചിരാജ്യത്ത് ഉത്തരവാദ ഭരണം വന്നാൽ മാത്രമേ ദിവാന്റെ ധാർഷ്ട്യം അവസാനിപ്പിക്കാൻ കഴിയൂ എന്ന് സമരസമിതി ശക്തമായി ആവശ്യപ്പെട്ടു.
സമരം ശക്തമായതോടെ ചന്ദ്രി കമ്പനി തൃശൂർ വിട്ടുപോവുകയും, വൈദ്യുതിവിതരണം തൃശൂർ മുനിസിപ്പാലിറ്റിയെതന്നെ ഏൽപ്പിക്കുകയും ചെയ്തു.
ഉത്തരവാദപ്രക്ഷോഭം
1937 നവംബർ 21 ആം തീയതി കൂടിയ അഖില കൊച്ചി രാഷ്ട്രീയ സമ്മേളനത്തിൽ കൊച്ചിയിൽ ഉത്തരവാദഭരണം വേണമെന്ന് സർക്കാരിനോട് ആവശ്യപ്പെട്ടുകൊണ്ടുള്ള പ്രമേയം പാസ്സാക്കി.
കമലാദേവി ചതോപാധ്യായയാണ് സമ്മേളനം ഉദ്ഘാടനം ചെയ്തത്, പട്ടാഭി സീതാരാമയ്യ സമ്മേളനത്തിൽ പങ്കെടുത്തിരുന്നു.
നാട്ടുരാജ്യങ്ങളുടെ പ്രശ്നങ്ങളിൽ നിന്നും കോൺഗ്രസ്സ് വിട്ടു നിൽക്കണമെന്ന പ്രമേയം ഹരിപുര സമ്മേളനത്തിൽ പാസ്സാക്കിയതോടെ ഉത്തരവാദപ്രക്ഷോഭത്തിൽ കോൺഗ്രസ്സിന്റെ പങ്കാളിത്തം കുറഞ്ഞു.
എന്നാൽ സമരം അതേപോലെ തന്നെ കൊണ്ടുപോകാൻ കൊച്ചിൻ സ്റ്റേറ്റ് കോൺഗ്രസ്സ് എന്ന സംഘടന സ്ഥാപിക്കപ്പെട്ടു.
പനമ്പിള്ളി ഗോവിന്ദമേനോൻ , ഇക്കണ്ടവാര്യർ മുതലായവരായിരുന്നു നേതൃനിരയിൽ.
1932 ൽ രാമവർമ്മ കൊച്ചീരാജ്യത്തിന്റെ രാജാവായി അധികാരമേറ്റെടുത്തു.
ദിവാൻ ഷൺമുഖം ചെട്ടിയുടേയും, മദ്രാസ്സിൽ നിന്നുമുള്ള അഭിഭാഷകനായ വരദരാചാരിയുടേയും നേതൃത്വത്തിൽ രൂപപ്പെടുത്തുന്ന ഒരു പുതിയ ഭരണഘടന രാജാവിന്റെ 76 ആം പിറന്നാൾ ദിനത്തിൽ നിലവിൽ വരുമെന്ന് രാജാവ് പ്രഖ്യാപിച്ചു.
ദിവാന് രാജാവിനോട് നേരിട്ടായിരിക്കും ഉത്തരവാദിത്തം, ഗ്രാമവികസനമന്ത്രി എന്ന പേരിൽ ഒരു പുതിയ മന്ത്രിസ്ഥാനം നിലവിൽ വന്നു.
1938 ജൂൺ 17 ന് പുതിയ ഭരണഘടന നിലവിൽ വന്നു, ബ്രിട്ടീഷ് അധികാരികളുൾപ്പടെ കൊച്ചി നേതൃത്വത്തെ പ്രശംസിച്ചെങ്കിലും തിരുവിതാംകൂർ ദിവാനായിരുന്ന സി.പി. രാമസ്വാമി അയ്യർ ഈ പുതിയ പരിഷ്കാരങ്ങളെ എതിർത്തു.
ബ്രിട്ടീഷ് സർക്കാർ ഒരു നിയമത്തിലൂടെ പിൻവലിച്ച ദ്വിഭരണസമ്പ്രദായമാണ് പുതിയ ഭരണഘടനാ പരിഷ്കാരത്തിലൂടെ ദിവാൻ നടപ്പിലാക്കിയതെന്നാരോപിച്ച് ജനപ്രതിനിധികൾ ഈ ഭരണഘടനയെ എതിർക്കുകയുണ്ടായി.
ഓരോ ആവശ്യങ്ങൾക്കും ദിവാന്റെ ദയ കാത്തുനിൽക്കേണ്ടിവരുക എന്നത് അംഗീകരിക്കാനാവില്ലെന്ന് അവർ തീർത്തു പറഞ്ഞു.
പുതിയ ഭരണഘടന തിരഞ്ഞെടുപ്പിനെ പിന്തുണക്കുന്ന ഒന്നായതുകൊണ്ട് ധാരാളം രാഷ്ട്രീയപാർട്ടികൾ നിലവിൽ വന്നു.
ഇതിൽ തന്നെ സ്റ്റേറ്റ് കോൺഗ്രസ്സിന്റേയും, കൊച്ചിൻ കോൺഗ്രസ്സ് പാർട്ടിയുടേയും കിടമത്സരം ജനങ്ങൾളിൽ അതൃപ്തി സൃഷ്ടിച്ചു.
ഇവർ ജനങ്ങൾക്കുവേണ്ടി ഒന്നും ചെയ്യുന്നില്ല എന്ന സ്ഥിതി നിലവിൽ വന്നു.
കൊച്ചി രാജ്യപ്രജാമണ്ഡലം പാർട്ടി
നിലവിലെ രാഷ്ട്രീയ സ്ഥിതികളിൽ നിരാശരായ കുറേ ആളുകൾ ചേർന്ന് കൊച്ചിയിൽ പുതിയ രാഷ്ട്രീയപാർട്ടിക്കു രൂപം നൽകി.
കൊച്ചി രാജ്യപ്രജാമണ്ഡലം എന്നതായിരുന്നു പുതിയ സംഘടനയുടെ പേര്.
ജില്ലാ കോൺഗ്രസ്സ് കമ്മറ്റി അംഗമായിരുന്ന കൃഷ്ണൻഎഴുത്തച്ഛനായിരുന്നു ഇതിന്റെ നേതാവ്.
പാർട്ടി ശക്തിപ്പെടുന്നതുവരെ തിരഞ്ഞെടുപ്പുകളിൽ മത്സരിക്കേണ്ടതില്ലെന്നു നേതൃത്വം തീരുമാനിച്ചു.
1942 ൽ ക്വിറ്റ് ഇന്ത്യാ പ്രസ്ഥാനം ആരംഭിച്ചതോടെ, രാജ്യപ്രജാമണ്ഡലം പാർട്ടിയം അതിൽ പൂർണ്ണമായി പങ്കുകൊണ്ടു.
കേരളരാഷ്ട്രീയത്തിൽ പിന്നീട് പ്രശസ്തനായ കെ. കരുണാകരൻ തന്റെ രാഷ്ട്രീയപ്രവേശനം നടത്തുന്നത് ക്വിറ്റ് ഇന്ത്യാ സമരവുമായി ബന്ധപ്പെട്ട് പ്രജാമണ്ഡലം നേതാക്കളെ പോലീസ് അറസ്റ്റു ചെയ്ത വേളയിലാണ്.
കെ.കരുണാകരൻ ബ്രിട്ടീഷുകാർ തിരിച്ചുപോവുക, ഗാന്ധിജി കീ ജയ് എന്നീ മുദ്രാവാക്യങ്ങൾ മുഴക്കിക്കൊണ്ട് ദേശീയപതാകയുമായി സമരമുഖത്തേക്കിറങ്ങുകയായിരുന്നു.
1945 മെയ് മാസത്തിൽ നടന്ന തിരഞ്ഞെടുപ്പിൽ കൊച്ചിരാജ്യപ്രജാമണ്ഡലം പാർട്ടി മത്സരിക്കുകയും, നല്ല വിജയം കരസ്ഥമാക്കുകയും ചെയ്തു.
പത്തൊമ്പതു സീറ്റുകളിൽ മത്സരിച്ച പാർട്ടി പന്ത്രണ്ടു സീറ്റുകളിൽ വിജയിച്ചു.
പനമ്പിള്ളി ഗോവിന്ദമേനോൻ പാർട്ടി നേതാവായി തിരഞ്ഞെടുക്കപ്പെട്ടു.
പാർട്ടി എന്നാൽ അധികാരത്തിലേക്കെത്താതെ, പ്രതിപക്ഷത്തിരുന്ന് ഉത്തരവാദപ്രക്ഷോഭത്തെ മുമ്പോട്ടു കൊണ്ടുപോകാൻ തീരുമാനിച്ചു.
ഉത്തരവാദപ്രക്ഷോഭം ശക്തമാക്കിക്കൊണ്ട് ഒരു പ്രമേയം നിയമസഭയിൽ അവതരിപ്പിച്ചു.
മലബാർ, കൊച്ചി, തിരുവിതാംകൂർ എന്നീ സംസ്ഥാനങ്ങളെ ഒരുമിപ്പിച്ചുകൊണ്ട് ഒരു ഐക്യകേരളം എന്ന തീരുമാനം രാജാവ് മുന്നോട്ടുവെച്ചെങ്കിലും ഉത്തരവാദഭരണം എന്ന ആവശ്യത്തിൽ തന്നെ സഭ ഉറച്ചു നിന്നു.
എല്ലാ വകുപ്പുകളും ജനങ്ങളാൽ തിരഞ്ഞെടുക്കപ്പെടുന്ന മന്ത്രിമാർക്കു കൈമാറണമെന്നുകൂടി സഭ ആവശ്യപ്പെട്ടു.
സമാന ചിന്താഗതിക്കാരായ രാഷ്ട്രീയപാർട്ടികളെക്കൂടി കൂട്ടുപിടിച്ച് രാജ്യപ്രജാമണ്ഡലം പാർട്ടി പനമ്പിള്ളി ഗോവിന്ദമേനോന്റെ നേതൃത്വത്തിൽ മന്ത്രിസഭ രൂപീകരിക്കുകയും ചെയ്തു.
1947 ജൂലൈ 29 ന് ഐക്യകേരളസംസ്ഥാനം രൂപംകൊള്ളുന്നതിന് തയ്യാറാണെന്നു കാണിച്ച് രാജാവ് നിയമസഭക്ക് കത്തയച്ചു.
കൂടാതെ 1947 ഓഗസ്റ്റ് 14 ന് എല്ലാ വകുപ്പുകളും ജനങ്ങളാൽ തിരഞ്ഞെടുക്കപ്പെട്ട മന്ത്രിമാർക്ക് കൈമാറിക്കൊണ്ടുള്ള രാജാവിന്റെ തീരുമാനം വന്നു.
ധനകാര്യ വകുപ്പ് കൈകാര്യം ചെയ്തിരുന്ന പനമ്പിള്ളി ഗോവിന്ദമേനോൻ മുഖ്യമന്ത്രിയായി സത്യപ്രതിജ്ഞ ചെയ്ത് അധികാരമേറ്റെടുത്തു.
കൂട്ടുത്തരവാദിത്വത്തിന്റെ അഭാവം മൂലം ആദ്യത്തെ മന്ത്രി സഭ താഴെ  വീഴുകയും, ടി.കെ നായരുടെ നേതൃത്വത്തിലുള്ള പുതിയ മന്ത്രിസഭ അധികാരത്തിലെത്തുകയും ചെയ്തു.
ക്ഷേത്രപ്രവേശന വിളംബരവും, ദിവാൻ പദവി നിർത്തലാക്കിയതും പുതിയ മന്ത്രിസഭയുടെ തീരുമാനങ്ങളായിരുന്നു.
1948 ഏപ്രിൽ 12 ന് നിയമസഭ രാജാവ് പിരിച്ചുവിടുകയും, ഗവൺമെന്റ് ഓഫ് കൊച്ചിൻ ആക്ട് ഭേദഗതി ചെയ്യുകയും ചെയ്തു.
പ്രായപൂർത്തി വോട്ടവകാശം നിർബന്ധമാക്കി, നിയമസഭയിലെ ആകെ അംഗങ്ങളുടെ എണ്ണം 58 ആയി വർദ്ധിപ്പിച്ചു, ഇതിൽ 53 പേർ തിരഞ്ഞെടുക്കപ്പെടേണ്ടിയിരുന്നവരായിരുന്നു.
പിന്നീടു നടന്ന തിരഞ്ഞെടുപ്പിൽ കൊച്ചി രാജ്യപ്രജാമണ്ഡലം 43 സീറ്റുകൾ വിജയിച്ച് അധികാരത്തിൽ വന്നു.
ഇക്കണ്ടവാര്യരായിരുന്നു മുഖ്യമന്ത്രി, പനമ്പിള്ളി ഗോവിന്ദമേനോൻ, കെ.അയ്യപ്പൻ എന്നിവർ മന്ത്രിമാരായി.
1949 നവംബറിൽ പ്രജാമണ്ഡലം കോൺഗ്രസ്സിൽ ലയിക്കുകയും, 1949 ജൂലൈ 1 ന് തിരുവിതാംകൂറും,കൊച്ചിയും ലയിച്ച് തിരുകൊച്ചി നിലവിൽ വന്നു.
കൊച്ചിയിൽ രാജഭരണം അവസാനിക്കുകയും, ജനാധിപത്യ ഭരണം നിലവിൽ വരുകയും ചെയ്തു.
ഇതുംകൂടി കാണുക തിരുവിതാംകൂറിലെ ഉത്തരവാദപ്രക്ഷോഭം വേലുത്തമ്പി ദളവ അവലംബം പുറത്തേക്കുള്ള കണ്ണികൾ കോൺഗ്രസ്സിന്റെ ഹരിപുര സമ്മേളനം 1938‍ മാർക്സിസ്റ്റ്.
ഗീതം (കർണ്ണാടകസംഗീതം) ഇംഗ്ലീഷ് വിലാസം https://ml.wikipedia.org/wiki/Geetam കർണ്ണാടക സംഗീതം തഞ്ചാവൂർ രീതിയിലുള്ള തമ്പുരു ആശയങ്ങൾ ശ്രുതി സ്വരം രാഗം താളം മേളകർത്താ അസമ്പൂർണ്ണ മേളകർത്താ രചനകൾ ഗീതം സ്വരജതി വർണ്ണം കൃതി കീർത്തനം രാഗം താനം പല്ലവി തില്ലാന വദ്യോപകരണങ്ങൾ ശബ്‌ദസൗകുമാര്യം സരസ്വതി വീണ ഓടക്കുഴൽ നാദസ്വരം ഗോട്ടുവാദ്യം (ചിത്രവീണ) വയലിൻ താളവാദ്യങ്ങൾ മൃദംഗം ഘടം മോർസിംഗ് ഘഞ്ചിറ തവിൽ ശ്രുതി തമ്പുരു ശ്രുതിപ്പെട്ടി വഗ്ഗേയകാരന്മാർ ഗ്ലോസറി ക സ തി
കർണാടക സംഗീതത്തിലെ ലളിതമായി പാടാവുന്ന സംഗീത സൃഷ്ടിയാണ് ഗീതം .
കർണ്ണാടക സംഗീതപഠനത്തിൽ സാഹിത്യവും താളവും ഒരുമിച്ച് പരിചയപ്പെടുന്നത് ഗീതത്തിലാണ്.
"കർണാനാടക സംഗീതത്തിലെ ഏറ്റവും ചെറിയ ഗാനരൂപമാണ് ഗീതം " ഘടന
പല്ലവി, അനുപല്ലവി, ചരണം തുടങ്ങിയ വിഭാഗങ്ങൾ ഗീതങ്ങൾക്കില്ല.
ഒരേ നടയിലാണ് ഗീതങ്ങൾ ആദ്യവസാനം പാടുന്നത്.
ആവർത്തനങ്ങളില്ലാതെയാണ് ഗീതങ്ങൾ ആലപിക്കുന്നത്.
ഭൂരിഭാഗം ഗീതങ്ങളും ആദ്യവരി പാടിക്കൊണ്ടാണ് അവസാനിപ്പിക്കുന്നത്.
കർണ്ണാടക സംഗീത പഠനത്തിൽ സ്വരാവലി, ജണ്ഡവരിശകൾ, അലങ്കാരങ്ങൾ തുടങ്ങിയവ പഠിച്ചതിനുശേഷമാണ് ഗീതങ്ങൾ അഭ്യസിക്കുന്നത്.
പുരന്ദരദാസനാണ് കൂടുതൽ ഗീതങ്ങൾ രചിച്ചിട്ടുള്ളത്.
പ്രശസ്തമായ ഗീതങ്ങൾ വരവീണാ മൃദുപാണി ( സംസ്കൃതം ) - രാഗം: മോഹനം (28-ാം മേളകർത്താരാഗമായ ഹരികാംബോജിയുടെ ജന്യരാഗം) - ചതുശ്രുതി ജതി രൂപകതാളം ശ്രീഗണനാഥ (ലംബോധര) ( സംസ്കൃതം ) - രാഗം: മലഹരി (15-ാം മേളകർത്താരാഗമായ മായാമാളവഗൗളയുടെ ജന്യരാഗം) - ചതുശ്രുതി ജാതി രൂപകതാളം ആനലേകര - രാഗം: ശുദ്ധ സാവേരി (29-ാം മേളകർത്താരാഗമായ ധീരശങ്കരണാഭരണത്തിന്റെ ജന്യരാഗം) - തിശ്ര ജാതി ത്രിപുട താളം കമല ജാദള (തെലുഗു) - രാഗം: കല്യാണി (രാഗം) - തിശ്ര ജാതി ത്രിപുട താളം അവലംബം ↑ ↑ Royal Carpet: Glossary of Carnatic Terms G പുറം കണ്ണികൾ Sivakumar Carnatic Music Archive Geetam collection Archived 2009-01-16 at the Wayback Machine .
The Pulijalas Archived 2016-02-04 at the Wayback Machine .
ഗീതാ കൃഷ്ണൻകുട്ടി ഇംഗ്ലീഷ് വിലാസം https://ml.wikipedia.org/wiki/Geetha_krishnankutty ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
എം.ടി.യുടേതുൾപ്പടെ നിരവധി മലയാള സാഹിത്യകൃതികൾ ഇംഗ്ലീഷിലേക്ക് മൊഴിമാറ്റിയ പ്രമുഖ  വിവർത്തകയാണ് ഗീതാ കൃഷ്ണൻകുട്ടി .
ചെന്നൈയിൽ താമസിക്കുന്ന ഗീത കൃഷ്ണൻകുട്ടി ജനിച്ചതും വളർന്നതും ആലുവയ്ക്കടുത്തുള്ള ചെങ്ങമ്മനാടാണ്.
വിവാഹത്തോടെയാണ് തമിഴ്‌നാട്ടിലെത്തുന്നത്.
നാൽപ്പത്തഞ്ച് വയസ്സ് പിന്നിട്ട ശേഷം മൈസൂർ സർവകലാശാലയിൽ നിന്ന് ഇംഗ്ലീഷിൽ മാസ്റ്റർ ബിരുദവും ഡോക്ടറേറ്റും നേടി.
തുടർന്ന് ഫ്രഞ്ചുഭാഷയിൽ പ്രാവീണ്യവും.
പിന്നീട് ചെന്നൈയിൽ ഒമ്പതു വർഷം ഫ്രഞ്ച്, ഇംഗ്ലീഷ് ഭാഷകൾ പഠിപ്പിക്കുകയും ചെയതു.
മൂന്നു പതിറ്റാണ്ടായി വിവർത്തന രംഗത്ത് സജീവമാണ്. 'ബെൽ' എന്ന ചെറുകഥയാണ് ആദ്യം പ്രസിദ്ധീകരിക്കുന്നത്.
സാഹിത്യകൃതികൾക്ക് പുറത്ത്, ആയുർവേദാചാര്യൻ പി.എസ്. വാര്യരുടെ ജീവിതകഥയായ ' എ ലൈഫ് ഓഫ് ഹീലിങ്ങും ഇംഗ്‌ളീഷിലേക്ക് മൊഴിമാറ്റി.
നാഷണൽ ഫിലിം ആർക്കെവിസിനുവേണ്ടി 'നീലക്കുയിൽ', 'അമ്മ അറിയാൻ', 'കുമ്മാട്ടി', 'എസ്തപ്പാൻ 'എന്നി സിനിമകൾക്ക് ഇംഗ്ലീഷ് സബ് ടൈറ്റിലുകൾ നൽകി.
ഇപ്പോൾ പുതിയ സിനിമകൾക്ക് സബ് ടൈറ്റിലുകൾ നൽകുന്നു. 'അഗ്നിസാക്ഷി', കരുണം', 'തീർത്ഥാടനം', 'പഴശ്ശിരാജ', 'നീലത്താമര' തുടങ്ങിയ സിനിമകൾക്ക്  സബ്‌ടൈറ്റിലുകൾ നൽകിയിട്ടുണ്ട്.
ഇംഗ്ലീഷിലേക്ക് മൊഴിമാറ്റിയ കൃതികൾ ആനന്ദിന്റെ 'മരണ സർട്ടിഫിക്കേറ്റ്' (1983) നാലുകെട്ട് മഞ്ഞ് (മിസ്റ്റ്) ഇരുട്ടിന്റെ ആത്മാവ് (ദ സോൾ ഓഫ് ഡാർക്‌നസ്) മരണസർട്ടിഫിക്കേറ്റ് (ഡെത്ത് സർട്ടിഫിക്കേറ്റ്) ആത്മഹത്യ (സൂയിസൈഡ്) ഭാസ്‌കര പട്ടേലരും മറ്റും കഥകളും ദൈവത്തിന്റെ കണ്ണ് (ദ ഐ ഓഫ് ദ ഗോഡ്) കാലം മയ്യഴിപ്പുഴയുടെ തീരങ്ങളിൽ (ഓൺ ദ ബാങ്ക്‌സ് ഓഫ് മയ്യഴി) പെരുന്തച്ചൻ (ദ മാസ്റ്റർ കാർപ്പന്റർ/തിരക്കഥ) ഗോവർധന്റെ യാത്രകൾ (ഗോവർധൻസ് ട്രാവൽ) പുരസ്കാരങ്ങൾ ഗോവർധന്റെ യാത്രകളുടെ ഇംഗ്ലീഷ് പരിഭാഷയ്ക്ക് ക്രോസ്‌വേഡ് ബുക്ക് അവർഡ് (2007) ലഭിച്ചു.
ദൈവത്തിന്റെ കണ്ണിന് 1999 ലെ വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്‌കാരം അവലംബം
ഗീതാ ഗോവിന്ദം (ചലചിത്രം)
2018-ൽ പുറത്തിറങ്ങിയ ഒരു തെലുങ്ക് റൊമാന്റിക് സിനിമയാണ് ഗീതാ ഗോവിന്ദം .
തെലുങ്കിലെ പ്രശസ്ത നിർമ്മാതാവും അല്ലു അർജുൻന്റെ പിതാവുമായ അല്ലു അരവിന്ദ് നിർമ്മിച്ച് പരശുരാം സംവിധാനം ചെയ്ത ഈ ചിത്രത്തിൽ വിജയ് ദേവരകൊണ്ട , രശ്മിക മന്ദാന എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
റിലീസ് ചെയ്ത് 3 ആഴ്ചക്കുള്ളിൽ 100 കോടി ക്ലബ്ബിൽ ഈ ചിത്രം ഇടം പിടിച്ചു.
അഭിനേതാക്കൾ വിജയ് ദേവരകൊണ്ട -വിജയ്  ഗോവിന്ദ് രശ്മിക മന്ദണ്ണ - ഗീത സുബ്ബരാജു വെന്നെലെ കിഷോർ സംഗീതം